Ветеран лахъа-хъун унни\nЦуксса хIайпнугу , Хъун дяъвилул ветерантал лагавай бур жула дянивату. ХIакьину ЦIуссалакрал райондалий ливчIун ур увагу ца дяъвилул ветеран – Буттаев Аьлил ЖахIпарович.\nВа ялапар хъанай ур ЦIу­миналийсса ЦIуссалакрал шяраву. Апрель зурул 22-нний там хьунни Аьлиллун 98 шин. Аьлил ЖахIпаровичлул бивтсса бигьа бакъасса оьрмулул ва захIматрал ххуллу бур махъа нанисса никиран эбратрансса. Ветерантурал, дяъвилул талатавриву дурсса къучагъшивуртту дакъассагу, дяъвилия махъсса чIумалгу, хIукумат ччаннай дацIан дуллай, жула оьрму нирхиравун бутлай, чIявусса захIматру бивхьуссар. ЦIуссалакрал райондалий ветерантал лахъа-хъун буллай, вайннал бувсса захIматран лайкьсса кьимат бишлай, мудангу бусраврай ва аякьалий буссар. Аьлил ЖахIпарович дунияллий уссаксса, ванал аьрали ххуллий­сса къучагъшивурттая цIухху-бусурду бан букIлайнма буссар ваначIан дуклаки оьрчIру.\nВа ххуллухгу, Аьлил ЖахIпа­рович увсса кьини барча дан, ваначIан бувкIун бия УСЗН-далул директор Зарема Аьлиева ва КЦСОН-далул директорнал хъиривчу Аьбидат Аьбдуллаева.\nСоциал къуллугърал зузалтрал, Аьлил ЖахIпарович барчагу увну, дуллунни ванан бахшишру. Вайннал мукунна ххал диргьунни ветеран ялапар хъанахъисса къатта-къушлил шартIру, цIухху-бусу бунни ссал, ци кумаг аьркинну буссарив. Хавар бакъулий бувкIсса хъамаллурая ххари хьусса ветеран ва мунал кулпат дакIнийхтуну барчаллагьрай бия цивппа хъун бан бувкIсса хъамаллурайн.\nАьлил ЖахIпаровичлул кIицI лавгунни ссавур дакъа ялугьлай ушиву цала оьрмулувусса яла агьаммур 9-мур Майрал байран дучIаннин.\nПровинциал оьрмулувасса дакIнийн бичавуртту\nПолициялул отделлай агьали кьамул буллай бур\nАпанни Къапиевлул юбилейран хасну\nСледующая публикация Субботникрай гьуртту хьуру жу жувагу\nПредыдущая публикация В Махачкале проводят разъяснительные работы против новой коронавирусной инфекции COVID-19